b'\n_START_ARTICLE_\nRitva-tietokanta\n_START_PARAGRAPH_\nRitva-tietokanta on Kansallisen audiovisuaalisen instituutin yll\xc3\xa4pit\xc3\xa4m\xc3\xa4 tietokanta, jonne tallennetaan radio- ja tv-kanavien ohjelmia. Kymmenelt\xc3\xa4 suomalaiselta televisiokanavalta sek\xc3\xa4 usealta radiokanavalta tallennetaan koko ohjelmavirta, ja lis\xc3\xa4ksi noin sadalta kanavalta tallennetaan n\xc3\xa4ytteit\xc3\xa4. Digitaalista aineistoa on tallennettu vuoden 2009 alusta l\xc3\xa4htien._NEWLINE_Tietokannassa on oma kokoelma Yleisradion tuottamista televisio-ohjelmista vuosilta 1957\xe2\x80\x932008. Ohjelmia on yli 130\xc2\xa0000._NEWLINE_Instituutti laatii vuosittain opetus- ja kulttuuriministeri\xc3\xb6n hyv\xc3\xa4ksym\xc3\xa4n tallennussuunnitelman._NEWLINE_Ohjelmia voi katsoa ja kuunnella Kansallisessa audiovisuaalisessa instituutissa, vapaakappalekirjastoissa ja Tampereen yliopistossa. Tekij\xc3\xa4noikeuksien vuoksi ohjelmia ei voi tallentaa omaan k\xc3\xa4ytt\xc3\xb6\xc3\xb6n._NEWLINE_Ohjelmatiedot ovat vapaasti haettavissa Ritva-tietokannan internetversiossa.'